Instruccions per emplenar el DEUC

En l’àmbit de Catalunya s’ha posat en funcionament l’eina web de generació del DEUC (<https://contractaciopublica.cat/ca/deuc> ) integrada a la Plataforma de Serveis de Contractació Pública (PSCP), la qual genera un fitxer que s’ajusta al format determinat per l’estàndard europeu previst en el Reglament d’execució (UE) 2016/7 de la Comissió, de 5 de gener de 2016.

Els operadors econòmics disposen d’un accés obert des del nou Espai d’empreses licitadores de la PSCP i des dels enllaços d’interès que consten a la part inferior de la part pública de la PSCP.

Una vegada dintre de la pàgina s’ha d’entrar com a “operador econòmic”, i en “Vull” s’ha de seleccionar **Respondre una sol·licitud**.

**S’ha** **de** **carregar** **el** **fitxer** **XML** que es troba publicat en el Perfil del contractant de l’ICS i clicar la icona “Iniciar DEUC”.

A la *Parte* *IV:* *Criterios* *de* *selección* el licitador únicament ha de consignar si compleix o no tots els requisits de selecció requerits, és a dir, no ha de complimentar els apartats A,B,C i D.

Un cop carregat el fitxer xml i emplenades les dades, el DEUC s'ha de **signar** **electrònicament**

pel representant de l'empresa i adjuntar el fitxer signat al sobre corresponent.

